ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017956
ขอให้แก้ไขปัญหากรณีพบเห็นสายเคเบิ้ลอินเทอร์เน็ตร่วงหล่น บริเวณซอยสาธุประดิษฐ์ 57 แยก 17 แขวงบางโพงพาง เขตยานนาวา กรุงเทพมหานคร จุดสังเกตร่วงหล่นมาจากเสาไฟฟ้าต้นที่ตั้งอยู่บริเวณป้ายชื่อแยก 17 และสามารถมองเห็นได้อย่างชัดเจนเพราะเป็นสายเคเบิ้ลที่มีเส้นสีดำใหญ่ๆ เนื่องจากผู้ร้องแจ้งว่าประสบปัญหามาสายเคเบิ้ลอินเทอร์เน็ตของเครือข่ายทรูมูฟร่วงหล่นจากเสาไฟฟ้า ซึ่งสายเคเบิ้ลอินเทอร์เน็ตมีลักษณะเป็นเส้นสีดำเส้นใหญ่ ที่ม้วนอยู่ข้างบนเสาไฟฟ้า ร่วงหล่นมาเป็นระยะเวลาประมาณ 3 วันแล้ว (ไม่สามารถระบุวันที่ร่วงหล่นได้แต่ปัจจุบันวันที่ 30 เมษายน 2566) ยังคงไม่มีการแก้ไขปัญหาแต่อย่างใด ซึ่งผู้ร้องเกรงว่าจะเสี่ยงต่อการเกิดอุบัติเหตุอันตรายต่อชีวิตได้ ประกอบกับผู้ร้องแจ้งว่าเมื่อวันที่ 30 เมษายน 2566 เวลาช่วงเย็น ผู้ร้องได้โทรศัพท์ติดต่อไปยังบริษัททรูมูฟ หมายเลขสายด่วน 1242 แต่เจ้าหน้าที่ให้ถือสายรอนานมาก ทำให้เปลืองเงินในโทรศัพท์ไปจำนวน 10 กว่าบาท (สิบกว่าบาท) จึงประสงค์ให้หน่วยงานที่เกี่ยวข้องแก้ไขปัญหากรณีพบเห็นสายเคเบิ้ลอินเทอร์เน็ตร่วงหล่นและให้เข้ามาดำเนินการจัดเก็บให้เรียบร้อย เพื่อความปลอดภัยของประชาชนในพื้นที่ต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata